Държавен вестник, бр. 11, 2021 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  11
премии джакпот – обединен джакпот. СУИА 
използва протоколи за обмен на данни, пре-
давани между залите, свързани в защитена 
комуникационна мрежа, които осигуряват 
съответствие на приеманите и предаваните 
данни, откриват и коригират грешки в про-
цеса на обмен. Данните се криптират срещу 
неоторизиран достъп.
(16) Системата за управление или сървъ-
рът отработва ситуации при едновременно 
спечелване на джакпот от повече от един 
участник в играта.
(17) При прекъсване на връзката между 
залата и централния сървър системата оси-
гурява самостоятелна работа на залата до 
спечелване на премия джакпот или до из-
тичане на 24 часа от отпадане на връзката. 
Изплащането на премия джакпот, спечелена 
по време на прекъсната с централния сървър 
връзка, се извършва след възстановяване на 
връзката и актуализиране на стойността є. 
След възстановяване на връзката стойностите 
на премията се актуализират автоматично с 
отчитане на всички направени по време на 
прекъсването залози. Допуска се прекъсване 
на работа на игралното оборудване в залата 
при прекъсване на връзката с централния 
сървър, при спазване на изискването по ал. 16.
Раздел VI
Изисквания към игралното оборудване за 
организиране на хазартни игри в игрално 
казино
Чл. 37. (1) Хазартни игри в игрално казино 
могат да се организират на игрални маси и с 
игрални автомати при спазване на изисква-
нията на ЗХ.
(2) Игралните автомати в игрално казино 
трябва да отговарят на изискванията по раз-
дели ІІ и ІІІ.
Чл. 38. Игралните маси са оборудвани със 
следните принадлежности:
1. табло с основните и специфичните пра-
вила за игра на масата;
2. табло с минималните и максималните 
залози на масата и схема с различните пе-
челивши комбинации и съответстващите им 
печалби;
3. ръчен брояч (кликер) с най-малко  
4 разряда, отчитащ парите в банкноти, платени 
за закупуване на жетони за игра на масата 
(когато се използват);
4. защитени от неоторизиран достъп ка-
сетки за постъпления от банкноти и чипове, 
обменяни на масата;
5. касетка за съхранение на чиповете (же-
тони) за разплащане с клиенти;
6. касетка за постъпления от бакшиш (типс) 
с механизъм за заключване;
7. използвани в игрите чипове и плочки:
а) турнирните чипове да са с трайно нане-
сен върху чиповете цвят и надпис, указващ, 
че са турнирни, както и брой на точките, с 
които участва играчът;
б) чиповете и плочките за разплащане с 
клиента (кеш чипове и кеш плочки) да са с 
различен цвят или с комбинация от цветове 
за всяка стойност и с отбелязана стойност и 
отбелязан вид на валутата;
в) да са с отбелязано име на казиното;
8. платна, разграфени съобразно правилата 
за конкретния вид игра.
Чл. 39. Освен с принадлежностите, избро-
ени в чл. 38, играл­ната маса за игра на рулетка 
трябва да е комплектувана и със:
1. маса, която може да бъде нивелирана и 
която осигурява възможност за разполагане 
върху нея на колело, платна, жетони, каси;
2. колело, което може да бъде нивелирано, 
с обозначени числата за провеждане на игра-
та според правилата за съответния вид игра 
на рулетка; на всяко число отговаря легло 
за попадане на топчето; при всеки цикъл 
на завъртане на колелото и топчето топчето 
трябва да попада окончателно само в едно 
легло; ограничителните стени на леглата са 
неподвижно прикрепени към основата на 
колелото; при един цикъл на завъртане на 
колелото и топчето колелото не спира, преди 
топчето да е попаднало окончателно в едно 
от леглата;
3. топче за игра със сферична форма, което 
не съдържа метални частици, които се влияят 
от магнитни и електромагнитни полета;
4. платна върху игралната повърхност;
5. чипове за игра и за разплащане с клиента, 
които отговарят на изискванията на чл. 38;
6. каси за постъпления от банкноти и 
чипове.
Чл. 40. Освен с принадлежностите, избро-
ени в чл. 38, масите за игри с карти трябва 
да са комплектувани и със:
1. съоръжение за раздаване на картите 
(обувка); съоръжението може да бъде обо-
рудвано и със съоръжение за автоматично 
разбъркване на карти;
2. съоръжение за прибиране на картите от 
приключилото раздаване (карт холдер).
Чл. 41. Освен с принадлежностите, избро-
ени в чл. 38, масите за игра на зарове трябва 
да са комплектувани и със:
1. зарове – заровете да са с форма на куб 
от прозрачен материал и точките, нанесени 
върху стените на куба, да са разположени, 
както следва: 1 срещу 6; 2 срещу 5; 3 срещу 4;
2. приспособления за подаване, поставяне, 
разклащане и хвърляне на заровете.
Чл. 42. Масите за игра с плочки трябва да 
са комплектувани с приспособления за пода-
ване, поставяне и разбъркване на плочките.
Раздел VII
Изисквания към игрални съоръжения за 
провеждане на числови лотарийни игри тото, 
лото, бинго и кено
Чл. 43. (1) Съоръженията и техническото 
оборудване, с което се определят печелившите 
числа, комбинации, серии или предметни наг­